Berlingske Tidende, 1784-10-01
For den Huusfader eller Huusmoder blant Bondestanden, paa Landet, som ved Familie eller Huustyende efter denne Premie=Listes Bekjendtgjørelse beviisliggen forarbeider de beste og fleste linnede Mands=Strømper, finere end nu sædvanlige og af tre= eller fiirløben Strømpe=Traad, alt efter Garnets Finhed, ikke mindre end eet Dosin eller 12 Par 10 Rdlr. For næst beste Sort, ikke mindre end samme Mængde, 8 Rdlr. For næste Sort, ligeledes, 6 Rdlr. For næste derefter, 3 Rdlr. For beste Fruentimmer=Strømper paa samme Vilkaar, finere end nu sædvanlige og af tre eller fireløben Strømpe=Traad, alt efter Garnets Finhed ikke mindre end 1 Dosin, 8 Rdlr. For næst beste Sort, samme Mængde, 6 Rdlr. For næste Sort derpaa, 4 Rdlr. For næste derefter, 2 Rdlr. For beste Børne-Strømper, af forskjellige Størrelser, finere end nu sædvanligen og af tre eller foreløben Strømpe=Traad, alt efter Garnets Finhed, ikke mindre end 1 Dosin, 6 Rdlr. For næst beste Sort, 4 Rdlr. For næst paafølgende, 3 Rdlr. For næste derpaa, 2 Rdlr. Degne, Skoleholdere og Møllere kan æske Premie for samme Mængde som Bønder, Præster og Forpagtere kan og æske Premie, men ikke for mindre end dobbelte Mængder, nemlig: to Dosin eller 24 Par. Premierne udsættes særskilt: 1) For Nørre-Jylland. 2) For Sønder-Jylland eller det Slesvigske. 3) For Sielland og Fyen under eet. Til enhver Sirkel regnes de til samme Lande henhørende Øer efter den politiske Jnddeeling. Den første Premie for hver Sort Strømper, eller de trende høieste Premier for hver Æsknings=Egn, udsættes atter for hver især dobbelt, nemlig: for Mandfolk og Fruentimmer hver for sig; dog i Sammenligning, saa denne Premie ikke af Mandkjønnet i samme Egn kan vindes, naar Qvindekjønnet, sammesteds overgaaer det i finere Arbeide ved Strømper af samme Sort. Men, naar høieste Premie derimod tillige kan vindes for Mandfolks Strikning, forhøies den med 2 Rdlr., efterdi Selskabet især ønsker at opmuntre dette Kjøns Lyst i ledige Timer til ommeldte Flid. De øvrige Premier vindes vel i Samæskning af begge Kjøn efter enhvers Fortjeneste mod hinanden; dog med den Forskjel, at naar Premie tilkiendes for Mandfolks Strikning, tillægger Selskabet det endnu 1 Rdlr. til Forhøielse. Jnden October Maaneds Udgang 1784 maatte Æskningerne være indløbne. Med samme maae følge et par Strømper frank af det Slags, som Premie æskes for, og troværdige Attester af Stædets Præst og Egnens Strømpe=Handler, eller andre bekjendt Kyndige i Mangel af dem, som gotgjøre, at den Mængde, hvorfor Premie fordres, virkeligen var til, da Attesten gaves; at den er forfærdiget af een Familie eller et Huus; at det er skeet af Mandfolk eller Fruentimmer, eller begge tillige; at Strømperne ere den indsendte Prøve fuldkommen lige; at Arbeidet er gjort i Aften-Timer eller paa anden beleilig Tid, uden at være Agerdyrkningen til Hinder: uden hvilke Omstændigheders nøjagtige Anførsel Attesterne ikke vil komme i nogen Betragtning. Heraf indsees altsaa, at een og samme Familie kan vinde flere end een Premie, nemlig: baade for Mandfolk- og Fruentimmer=Flid, ligesom for Strømper af ulige Sorter. Dersom nogen Proprietær eller anden anseelig Person paa Landet maatte vise sig saa ædelmodig at see Selskabets Hensigter heri opfyldte, enten ved gode Raad eller ved Opmuntringer eller anden berømmelig Omgang med deres Underhavende til Befordring af denne Flid, saa vil Selskabet gjøre sig en merkelig Fornøielse af at belønne saadant med Medaljer efter enhvers Fortjeneste, naar det derom underrettes. Samme tilsiger Selskabet og den eller de Kjøbmænd i Kjøbstæderne, som paa en merkelig Maade, gjør det let for Almuen, at den til beleilige Tider, i smaae Mængder og for billige Priser, kan erholde de Sorter Hør tilkjøbs (indenlandsk, især naar den er god, eller fremmed som man til de fine Strømper finder at være fornøden. Disse Premier udsættes og for Aaret 1785, ligesom Selskabet. oftere vil igientage disse samtlige Premier, og naar det seer at det nytter, med Tiden udsætte dem for Uldstrikningen efter Omstændighederne, samt ogsaa, om det skulde gjøres nødig, strekke dem til Norge, 58. Da det er bekjendt, at der forbruges store Summer for fremmede Farver til Bondens uldne Klæde og Vadmel, som kunde bespares til Fordeel for Landet, endog kun ved at betjene sig af den af Naturen farvede Uld, saa udsættes for Dannemark og Norge følgende Premier: For den, som forfærdiger, eller lader forfærdige, det meste og beste uldne Tøj til Bønder=Klæder, Vadmel eller andet af sort, bruun og graae Uld, eller af disse, samt hvid Uld zirligen blandede. For den største Mængde, ikke mindre end 100 Alen, Selskabets tredie Guld-Medalje eller 25 Rdlr. For den næst største Mængde, ey mindre end 60 Alen, dets første Sølv=Medalje eller 20 Rdlr. For den næste Mængde, ikke mindre end 40 Alen, dets anden SølvMedalje eller 10 Rdlr. Det maae bevidnes, at de forfærdigede Vare ere saa mange som de angives, at de ligner Prøven, som bliver indsendt, og at de ere forfærdigede i den ommeldte Hensigt. Premierne æskes inden 1ste November 1785. Selskabet agter i følgende Aaringer at udsætte Premier for de Landsbyer og Egne, hvor de fleste overvinder overdaadige Moder i Klædedragt og indfører Brugen af Klæder, end- og til Pynt, af indenlandsk ufarved Uld, eller i det mindste allene farved med indenlandske Farver. 59. For det beste Saale eller Pund=Læder, som i alle Henseender kommer det engelske nærmest, barket eller tilbereedt i Dannemark eller Holsteen, Selskabets anden Guld-Medalje eller 50 Rdlr. For det næst beste Selskabets tredie Guld-Medalje eller 25 Rdlr., og for det derpaa følgende i Henseende til Godhed Selskabets første Sølv=Medalje eller 20 Rdlr. Da Selskabet for det første kun paaseer Læderets og Barkningens Fuldkommenhed, skal det være Vedkommende tilladt at indsende Prøver saavel af fremmede som af indenlandske Hude her barkede og tilberedte. Men naar alle Omstændigheder i øvrigt ere lige, vil dog det indenlandske Læder faae Fortrin Attester maae medfølge om Hudenes Vægt for de anvendtes til Barkning, og, naar mueligt, om deres Alder af Qvæget, ligesom om de ere indenlandske eller fremmede. Dersom det tillige angives og bevidnes, hvor længe de have ligget i Barken, vil saadant tillige komme i Betragtning. Æsk ningen indsendes inden 1ste November 1786. 60. Da Selskabet nu ikke længere tvivler paa, at det saa kaldte Ryslæders eller Jugters Tilberedning kan skee hos os, og især i Norge ligesaavel som i Rusland, da det fornemste af Kunsten bestaaer i Birke-Oliens Anvendelse, saa udsætter det følgende Premier: For den, som i Norge tilbereder det meste og beste saa kaldte Ryslæder, som kommer det russiske nærmest saavel i Henseende til Lugten, som øvrige gode Egenskaber, Selskabets anden Guld-Medalje eller 50 Rdlr. Premien askes med Prøvers og Attesters Jndsendelse inden October Maaneds Udgang 1785. 61. Da gode Urværker ere til Tidens rigtige Bestemmelse for Forretningerne i det borgerlige Liv saa meget vigtige, at man og finder, at de mindre Formuende dertil betjener sig af saadanne, som efter deres Natur ei vel kan gaae rigtig, i det mindste ikke længe, allene for de ringe Prisers Skyld, saa har Selskabet været betænk paa at opmuntre de Konstnere, som i Følge deres Opholdssted synes at være i Stand til at levere deres Arbeide til de billigste Priser til at give det tillige sen større Grad af Fuldkommenhed, for derved, om mueligt, at gjøre hine fra Fremmede indførte Urværker ganske undværlige, og udsætter derfor følgende Premie: Da de bornholmske Urværker behøver til deres Gang tungere Vægter end som andre lige indrettede Ure, gjorte her i Byen eller udenlands, og deres Perpendikkeler desuden svinger i alt for store Buer, saa udlover Selskabet til den Urmager paa Bornholm, som beviisliggjør, at have forfærdiget den største Mængde af forbedrede Ure, som gaaer med mindre Vægt, og hvis Perpendikkel beskriver med samme Længde, som før mindre Buer i Svingningen end de sædvanlige, og at have solgt samme til de billigste Priser, dets tredie Guld=Medalje eller 25 Rdlr. Premien vinde ej førend i Aaret 1784, og maae et af Urene indsendes til Selskabets Eftersyn inden Aarets Udgang. 62. Huusblas bruges udi Rigerne i temmelig Mængde, og, som bekjendt, især af Viinhandlere til at klare deres Vine med. Ligesom man bliver mere og meere Liebhabere af de beste Øl-Sorter, viden og til deres des hastigere Klaring med Tiden endnu mere blive nødvendig. Selskabet udsætter derfor for dens Forfærdigelse hos os følgende Premier: For den fineste, hvideste og beste Prøve af Huusblas, forfærdiget af Torske= eller andre beqvemme Fiske Blærer (men Fiske Blærer allene) ved noget Fiskerie enten i Norge eller paa Island. For den største Mængde, ikke mindre end 4 Pund, 20 Rdlr. For næste Mængde, ikke mindre end 2 Pund, 10 Rdlr. Premierne udsættes særskilt for Norge for sig, ligesom desuden for Jsland. Der udsættes saa høi en Premie for saa liden en Mængde, fordi Selskabet ved Begyndelsen af denne Flid seer mer paa Varenes Egenskab end paa deres Mængde. Beredningen af Huusblas veed man nok har ikke stor Vanskelighed, og at Luftblærerne i Fiskene ere de beqvemmeste Materialier hvoraf den forfærdiges. Det skeer, nemlig: ved at opløse disse Blærer i et ved en sagte Jld kogende Vand. Naar de ere blevne til en Skele eller slimagtig Materie, stryges denne ganske tynd paa Rammer, omtrent som i Liimkogerier, paa hvilke Rammer den tørres til den bliver som en Pergament, hvorefter den sammenrulles i Blade af ulige Størrelser efter Brugen og Hensigten dermed, og siden, naar den har naaet fuld Tørhed, indpakkes. Jomærmere den i Skjønhed og Klarhed, og i øvrigt i Form, kommer den Russiske, forfærdiget af den saa kaldede Fisk Hausen (Acipenser Huso), hvoraf Huusblasen har sit Navn, jo bedre vil den blive anseet at være. Erholder Selskabet gode Prøver, vil det udsætte større Premier for større Mængder. Attester maae bevidne, at Huusblasen, som æskes Premie for, er forfærdiget af Æskeren selv eller hans Folk, og paa det Sted, som Æskningen ommelder. Premien æskes inden Udgangen af Aaret 1785. 63. Rovdyrs Udryddelse er bleven anseet for noget af det første fornødne saa got som fra Skabningen af. Den Ødeleggelse, de anstiller paa sine Steder i Norge, og den Frygt de mangensteds der holder Nordmanden i, ja tvinger ham derfor til at holde flere Tiende end han ellers behøvede, er Aarsag at Selskabet ved følgende Premier vil søge at afhielpe, saavit mueligt, noget af dette Onde. De Udyr, til hvis Ødeleggelse der sigtes, bliver: Bjørne, Ulve, Ræve og Ørne, og regner det, for des lettere at bestemme Premien, 2 Ulve eller 3 Ræve eller 3 Ørne mod en Bjørn, og saaledes udsætter følgende Premier: For Ødeleggelsen, ved een Person af ikke mindre end 4 Bjørne og 2 Ulve eller saamange af bemeldte Rovdyr, som efter det bestemte Forhold kan regnes derimod, Selskabets første Sølv=Medalje eller 20 Rdlr. For ikke mindre end 2 Bjørne og 1 Ulv, eller saamange af de andre Rovdyr, som kan svare til det foranførte Forhold, Selskabets anden Sølv=Medalje eller 10 Rdlr. (Fortsættelsen følger.)